คุณคะ ขอสอบถามกรณีที่มือเราอาจมีน้ำลายหมาปนเปื้อนค่ะ คือพื้นกระเบื้องที่ปกติหมาจะชอบมานอนอยู่ค่ถ้าเราเอามือไปสัมผัสแล้วมาหยิบอาหารเข้าปากจะถือว่าเสี่ยงไหมคะ หมาได้รับวัคซีนแล้วเมื่อประมาณสองเดือนก่อน ส่วนดิฉันเคยฉีดวัคซีนครบแล้วเมื่อตค. ฉีดกระตุ้นหลาสครั้งแล้วครั้งล่าสุด 20 มีนาคม 61 ค่ะ
สวัสดีค่ะ การเอามือไปสัมผัสกับบริเวณที่มีน้ำลายสุนัขอยู่ แล้วนำมือหยิบอาหารเข้าปาก อาจเสี่ยงต่อการเกิดโรคพิษสุนัขบ้าได้ แต่ก็ถือว่าน้อยอย่างไรก็ตาม หากเคยฉีดวัคซีนป้องกันพิษสุนัขบ้าครบตามกำหนดนัดมาแล้ว และเคยได้ฉีดกระตุ้นไปหลายครั้งภายในช่วงไม่เกิน 1 ปีนับจากฉีดวัคซีนครบคอร์ส จึงไม่จำเป็นต้องไปฉีดวัคซีนกระตุ้นอีกค่ะนอกจากนี้หากสุนัขได้รับการฉีดวัคซีนพิษสุนัขบ้ามาทุกปี โอกาสที่สุนัขจะเป็นโรคพิษสุนัขบ้าก็ถือว่าน้อยมาก แนะนำว่าอาจลองสังเกตอาการของสุนัขร่วมไปด้วย หากสุนัขไม่ได้มีอาการผิดปกติภายใน 4-5 วัน และไม่ตายภายใน 14 วัน สุนัขก็ไม่ได้เป็นโรคพิษสุนัขบ้าค่ะ